Zvuči Vam poznato? Imate bolove u trbuhu, gasove, proliv, zatvor ili nadutost?
I to ne samo jednom ili dva puta godišnje, već iznova i iznova, ponekad danima ili nedeljama.
Umorni ste, iscrpljeni, depresivni. Imate glavobolje. Boli Vas.
A šta Vam kažu doktori? Traže znake zapaljenja.
Oni Vas pregledaju ultrazvukom, urade kolonoskopiju, alergijska testiranja.
Ispituju postojanje različitih bolesti.
Tek kada lekari ne potvrde ni jednu od ispitivanih bolesti, dijagnoza je postavljena: sindrom iritabilnog creva.
Dijagnoza je neodredjena i postavlja se nakon dužeg vremena.
A šta je sa lečenjem? To je kao da istražujete u mraku.
Promena vrste i načina ishrane.
Psihoterapija i terapija stresa.
U zavisnosti od dominantnog simtoma, lekovi za proliv, zatvor ili bol.
Antibiotici. Ponekad i antidepresivi. Kod nekih ima efekta, drugi nemaju odgovor na terapiju.
Ponekad terapija ublažava simtome kratkoročno, nekad i na duži vremenski period.
Pokušava se sa različitim terapijama, često sa malo uspeha.
Lečenje IBS je po principu “pokušaj i greška”.
Ovo frustrira pacijente. A frustrira i doktore.
A Vi i dalje osećate nadutost, imate zatvor, proliv, česte odlaske u toalet, bolove u trbuhu.
Šta kažu naučnici?
Za njih je sindrom iritabilnog creva( engl. irritable bowel syndrome) ili skraćeno IBS kompleksno oboljenje.
Brojni faktori dovode do nastanka IBS-a, ali su samo neki potpuno razjašnjeni.
IBS ima negativan uticaj na kvalitet života i predstavlja ogromno finansijsko opterećenje za društvo.
Sindrom iritabilnog creva je genetski uslovljen.
Ipak, životne navike, ishrana, infekcije i stres, takodje, imaju važnu ulogu.
Sve to može izazvati pojavu bolesti, ili pogoršati postojeće tegobe.
Naučnici predpostavljaju da postoji poremećaj komunikacije signala u nervnim
putevima izmedju mozga i creva.
Sindrom iritabilnog creva je hronična bolest koja zahteva dugotrajno lečenje.
Tek kada u potpunosti budemo razumeli ovu bolest, moći ćemo da je pravilno lečimo.
Tek kada otkrijemo gen odgovoran za nastanak bolesti,
moći ćemo da diferenciramo podgrupe pacijenata i tako izaberemo adekvatan način lečenja za svaku od njih.
Samo tada će svi ljudi koji pate od sindroma iritabilnog creva povratiti svoj kvalitet života.